CELEX: C2004/262/33
Language: fi
Date: 2004-10-23 00:00:00
Title: Asia C-353/04: Bundesfinanzhofin 22.7.2004 tekemällään päätöksellä esittämä ennakkoratkaisupyyntö asiassa Nowaco Germany GmbH vastaan Hauptzollamt Hamburg-Jonas

23.10.2004   
            
            
               FI
            
            
               Euroopan unionin virallinen lehti
            
            
               C 262/19
            
         Bundesfinanzhofin 22.7.2004 tekemällään päätöksellä esittämä ennakkoratkaisupyyntö asiassa Nowaco Germany GmbH vastaan Hauptzollamt Hamburg-Jonas
   (Asia C-353/04)
   (2004/C 262/33)
   Bundesfinanzhof on pyytänyt 22.7.2004 tekemällään päätöksellä, joka on saapunut yhteisöjen tuomioistuimeen 16.8.2004, Euroopan yhteisöjen tuomioistuimelta ennakkoratkaisua asiassa Nowaco Germany GmbH vastaan Hauptzollamt Hamburg-Jonas seuraaviin kysymyksiin:
   
               1.
            
            
               Voidaanko määritettäessä sitä, onko tavara, jolle haetaan vientitukea, laadultaan aito ja myyntikelpoinen, soveltaa siipikarjanlihan kaupan pitämisen vaatimuksista 5 päivänä kesäkuuta 1991 annettua komission asetusta (ETY) N:o 1538/91 (1)?
            
         
               2.
            
            
               Jos ensimmäiseen kysymykseen vastataan myöntävästi:
               
                           a)
                        
                        
                           Onko yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 70 artiklaa sovellettava silloin, kun on määritettävä, onko tavara, jolle haetaan vientitukea, laadultaan aito ja myyntikelpoinen?
                        
                     
                           b)
                        
                        
                           Sovelletaanko asetuksen N:o 2913/92 70 artiklan 1 kohdan ensimmäisessä alakohdassa säädettyä, yhdenmukaista laatua koskevaa olettamaa tilanteessa, jossa ainoastaan yksi tavarasta otettu näyte tutkitaan, mutta jossa sovellettavissa yhteisön oikeuden säännöksissä kuitenkin sallitaan tavarassa tietyssä määrin olevat virheet ja näin ollen edellytetään tai jopa nimenomaisesti säädetään, että tietty vähimmäismäärä näytteitä on fyysisesti tarkastettava sen toteamiseksi, noudatetaanko sallittuja poikkeamia?
                        
                     
         
               3.
            
            
               Jos myös toisen kysymyksen a ja b osaan vastataan myöntävästi:
               Mikä vaikutus on edellä mainitulla yhdenmukaista laatua koskevalla olettamalla silloin, kun useista vietävistä eristä, joista on tehty yksi yhteinen tulli-ilmoitus, otetaan useita näytteitä ja kun osasta näytteitä ilmenee, että tavara on laadultaan aito ja myyntikelpoinen, kun taas toisista näytteistä ilmenee, ettei näin ole?
            
         
      (1)  EYVL L 143, s. 11.
   
      (2)  EYVL L 302, s. 1.